
Здравейте! Предстои ми покупка на жилище, което ще бъде завършено 2022г. Закупено е на “зелено” с вноска от 20% и в момента купувачът се отказва и го продава за крайната цена. Никак не ми е ясно как се извършват този вид сделки. Какво трябва да се предприеме в този случай? Благодаря!


 

Покупка на апартамент
=====================

 

Здравейте, г-н Попов, 


покупката на жилище е сериозна инвестиция, а когато е “на зелено” следва да се проверят множество документи – като документ за собственост, разрешение за строеж, таблица за площообразуване и ценообразуване, одобрен архитектурен проект, актове и протоколи по време на строителството и пр. Съветът ми е да коментирате въпросите с адвокат, който да прегледа всички документи, вкл. удостоверение за липса на вещни тежести. Следва да се провери и състоянието на дружеството на продавача в търговския регистър и обявените там документи.


Поздрави,  

адв. Николина Митова  

тел. 0898 303092


